cyanic-selkie/wikianc huggingface dataset:
Bitterfeld
Bitterfeld har gitt navn til Bitterfelder Weg innen den tyske litteratur som tar sikte på den sosialistiske realisme som forfattere skulle gjengi i sin litteratur ut ifra det østtyske arbeidslivet.
Lenin Preciado
Lenin Preciado (født 23. august 1993) er en ecuadoriansk judoka.
Han representerte Ecuador under Sommer-OL 2016 i Rio de Janeiro, der han ble utslått i andre runde.
Under Sommer-OL 2020 i Tokyo som ble arrangert i 2021, ble han utslått i første runde.
Plagiogonus
Aphodius (Plagiogonus) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).
Levevis
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.
Kingsley Coman
Kingsley Junior Coman (født 13. juni 1996) er en fransk fotballspiller som spiller for den tyske klubben Bayern München.
Den 30. august 2014 debuterte han for Juventus i Serie A mot Chievo. I finalen av Mesterligaen 2014/2015 mot Barcelona kom han inn som innbytter for Patrice Evra i det 89. minutt.
Hans foreldre er fra Guadeloupe.
Landslaget
Han ble tatt ut i s EM-tropp til EM i Frankrike 2016.
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Pogonopsis pallida
Pogonopsis pallida er en bille og den eneste i slekten Pogonopsis, i delgruppen (underfamilien) skyggeløpere (Trechinae) i familiegruppen løpebiller. Systematikken følger Carabidae of the World
Den finnes i Tunisia. Den er ikke registrert i Norge. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Hot Chip
Coming on Strong
Etter å ha utgitt plater på egen hånd i et par år, skrev bandet i 2003 under på en kontrakt med Moshi Moshi, og ga der ut sin debut-LP, Coming on Strong i 2004. I løpet av denne perioden ble Felix Martin og Al Doyle med i bandet. De begynte å jobbe på sitt andre album, og skrev under på en kontrakt for utgivelse i Storbritannia og USA med DFA Records og EMI. DFA og Astralwerks ga ut debutalbumet i USA for første gang mot slutten av 2005.
Dzmitry Shershan
Dzmitry Shershan (født 28. desember 1988) er en belarusisk judoka.
Hot Chip
The Warning
I 2006 ga Hot Chip ut sitt andre album, The Warning. På grunn av sin kontrakt med EMI i Storbritannia, fikk bandet mer oppmerksomhet i media, og fra anmeldere. Albumet ble nominert til Nationwide Mercury Prize 2006 og ble listet som årets album av Mixmag. To av singlene fra albumet, «Over and Over» (mars 2006) og «Boy from School» (mai 2006), havnet på UK Singles Chart. «Over and Over» fikk også en del oppmerksomhet på grunn av musikkvideoen, som var regissert av Nima Nourizadeh. Singelen ble listet som årets singel i 2006 av det britiske musikkmagasinte NME.
Made in the Dark
Bandet gav ut sitt femte studioalbum, Made in the Dark, den 4. februar 2008. Den første singelen fra albumet var «Shake a Fist», som ble gitt ut i begrenset opplag på en én-sides 12" i august 2007. Den andre singelen var «Ready for the Floor» i januar 2008, som havnet på sjetteplass i Storbritannia. I sammenheng med reklamekampanjen for «Ready for the Floor» hadde bandet en opptreden på Friday Night with Jonathan Ross i januar 2008, og Joe Goddard var på Never Mind the Buzzcocks den 31. januar. I februar 2008 fremførte bandet på to amerikanske talk shows, Jimmy Kimmel Live! og Last Call with Carson Daly. Mot slutten av 2008 ble «Ready for the Floor» nominert for en Grammypris for beste dancesang, men tapte til Daft Punks «Harder, Better, Faster, Stronger». Den 7. mai 2008 ble den tredje singelen, «One Pure Thought», fremført på Radio 1s Live Lounge. Musikkvideoen for sangen ble valgt som en av de beste i 2008 på AllMusic.com.
One Life Stand
Etter å ha fullført en verdensturné i februar 2009, returnerte Hot Chip til London, hvor de begynte å skrive og spille inn deres fjerde album, One Life Stand.
Tidlig i 2009 fortalte Alexis Taylor NME at bandet spilte inn nye sanger, inkludert «Alley Cats», som bandet hadde spilt ofte i løpet av turnéene i 2008/2009. Til å begynne med hintet Taylor mot at albumet ville være "litt roligere denne gangen" i forhold til Made in the Dark, med sanger som er med "mid-tempo og med påvirkninger av disco", selv om to av sangene fra albumet som ble gitt ut på forhånd, «Take It In» og «One Life Stand» virket upbeat og påvirket av tidlig House. I tillegg til de vanlige medlemmene jobbet Hot Chip med trommisene Charles Hayward fra This Heat og Camberwell Now og Leo taylor, trommis fra Londonbandet The Invisible, samt t
Alongside the regular band members, Hot Chip collaborated on several of the album tracks with the drummer Charles Hayward from This Heat and Camberwell Now, Leo Taylor, drummer from the London based band The Invisible and Fimber Bravo, som spilte på steel pan.
In Our Heads
Det selvproduserte femte studioalbumet, In Our Heads ble gitt ut den 11. juni 2012 gjennom Domino.
Leusden
Leusden er en kommune i Nederland i provinsen Utrecht.
Kamp Amersfoort
Under den andre verdenskrig lå den tyske konsentrasjonsleiren Kamp Amersfoort, offisielt kalt Polizeiliches Durchgangslager Amersfoort, på grensen mellom Leusen og byen Amersfoort. Det var en gjennomgangsleir, hvor fangene, for det meste jøder, ble transportert videre til KZ Mauthausen i Østerrike, arbeidsleirer i Essen eller til Hermann-Göring-Werken og andre konsentrasjonsleirer i Tyskland.
Joe Mahit
Joe Mahit (født 17. juli 1992) er en vanuatisk judoka.
Han representerte Vanuatu under Sommer-OL 2016 i Rio de Janeiro, der han ble utslått i andre runde.
Badi’ al-Zaman Mirza
Badi' al-Zaman Mirza (død 1514) var hersker i Khorasan-provinsen i Timuridriket fra 1506 til 1507. Han var sønn av den tidligere herskeren Sultan Husayn Bayqara som var sønnesønns sønnesønn til dynastiets grunnlegger Timur Lenk og timuridenes hersker i Khorasanprovinsen.
Bakgrunn: Mongolriket og Timuridriket
I 1206 fullførte den mongolske erobreren Djengis Khan samlingen av det enorme Mongolriket og ble utropt til «khagan», («herskernes hersker»). Djengis døde i 1227, og det oppsto maktkamper mellom hans fire sønner og de mange barnebarna hans. Det viste seg også vanskelig å holde det store riket som strakte seg fra Stillehavet til Middelhavet og Østersjøen samlet. Mongolene var erobrere og et krigførende folk, men «det lar seg nok gjøre å erobre et rike fra hesteryggen, men det kan ikke styres fra salen.» Etter Djengis’ død ble Mongolriket delt i flere riker og imperiet smuldret opp på 1300-tallet.
I 1369 fullførte den tyrkisk-mongolske erobreren Timur Lenk en ny samling av det sentralasiatiske riket og grunnla timuriddynastiet. Ved Timurs død i 1405 ble riket igjen svekket av arvefølgestrid, men ble til en viss grad holdt sammen under Timurs sønn Shah Rukh. Etter at Shah Rukh døde i 1447 brøt det igjen ut strid mellom flere av Timurs etterkommere, og riket ble delt i flere provinser. Abu Sa'id Mirza, sønnesønn av Shah Rukhs bror Miran Shah klarte etter hvert å samle store deler av riket igjen på 1450-tallet.
Etter Abu Sa'id s død ble hele timuridriket på nytt delt mellom flere tronarvinger. Abu Sa’ids eldste sønn Sultan Ahmed Mirza overtok de sentrale delene av riket (Transoxiana) med hovedsete i Samarkand. Broren Sultan Mahmud Mirza overtok styret i Badakhshan, de østlige deler av dagens Afghanistan som Abu Sa'id hadde invadert. Den tredje av Abu Sa'ids sønner, Ulugh Beg II, styrte Ghazni-provinsen og byen Kabul, mens den fjerde av sønnene, Umar Shaik Mirza ble hersker i Fergana.
Størst makt i riket fikk imidlertid Sultan Husayn Bayqara. Etter Abu Sa'id s død marsjerte han igjen mot Herat som han beleiret og endelig tok kontroll over 24. mars 1469. Han fikk dermed makten over hele Khorasan-provinsen. Abu Sa'id s sønner prøvde å gå imot ham, men ga opp forsøket da de så at Husayn hadde full kontroll i provinsen, og at også de overlevende troppene fra Abu Sa'ids hær hadde sluttet seg til ham.
Veien til makten
I 1506 døde Husayn og Badi' overtok makten etter sin far. Han ble imidlertid raskt utfordret av sin bror Muzaffar Husayn samtidig som de fremvoksende usbekerne under ledelse av Muhammad Shaybani truet riket. Timuriden Babur var på vei fra Kabul mot Herat med sine tropper for å understøtte Husayn, men han så at Husayns sønner sto svakt og han dro seg tilbake uten å gå til kamp mot usbekerne. Året etter inntok usbekerne Herat og gjorde for alltid ende på timuridenes herredømme der. Badi' og Muzaffar flyktet, men kort tid etter døde Muzaffar. Badi' dro til Kandahar og skaffet seg en militær styrke der som han gikk mot usbekerne med, men han ble slått tilbake. Han dro så til Ismail I, sjah av Iran hvor han fikk tildelt et landområde ved Tabriz og også en betydelig årlig lønn. Han oppfordret Ismail til å angripe usbekerne og i 1510 ble Khorasan-provinsen gjenerobret fra usbekerne og innlemmet i safavidenes iranske rike. Badi' oppholdt seg i Tabriz inntil de osmanske styrkene vant over Ismail i slaget ved Chaldiran i august 1514. Badi' måtte flykte på nytt, denne gang til Konstantinopel hvor han døde under en pestepidemi samme år.
Familie
Badi' al-Zaman hadde fem koner:
Døtre: Badi' al-Zaman hadde en datter:
Blå Jungfrun
Blå Jungfrun, eller «Blåkulla», er en svensk øy i Østersjøen ved Kalmarsundet mellom landskapene Småland og Öland. Administrativt hører den til kommunen Oskarshamn. Naturvårdsverket er styringsorgan. Øya har ingen bosetting og dekker bare omtrent 0,7 km², og har en høyde på 86 meter over havet. Siden 1926 har øya vært en nasjonalpark. Som nasjonalpark er det viktige avgrensinger til allemannsretten ved Blå Jungfrun. For eksempel er det ikke lov å overnatte på øya eller å tenne ild der.
Øya består delvis av bart berg og delvis av tett løvskog. Teist er en vanlig fugl på øya. Det er flere grotter og en eldgammel labyrint på Blå Jungfrun.
Øya spiller en viktig rolle i svensk folkeminne, og ble tidligere sett på som et ondt og magisk sted. Navnet Blå Jungfrun (blå jomfruen) ble opprinnelig benyttet av sjømenn for å unngå å provosere de onde åndene som holdt til på øya. Ifølge folketroen, nevnt av Olaus Magnus i 1555, møttes hekser på øya hver skjærtorsdag.
Et sagn som fremdeles fortelles, sier at det vil gå dårlig med dem som fjerner en stein fra øya, helt til de fører steinen tilbake.
Om sommeren kan en besøke øya med turbåter fra Oskarshamn eller Byxelkrok.
Anne Stalsberg
Anne Johanne Stalsberg (født 22. april 1943) er en norsk arkeolog og førsteamanuensis ved Vitenskapsmuseet ved Norges teknisk-naturvitenskapelige universitet.
Stalsberg avla i 1974 mag.art.-graden i nordisk arkeologi ved Universitetet i Oslo. Hun har også hatt studieopphold i Sovjetunionen, Russland og Ukraina og var fra 1967 til 1968 ved Lomonosov-universitetet i Moskva.
Stalsberg er kjent for sin forskning på vikingtidens kvinner, særlig gjennom artiklene «The interpretations of women’s objects of Scandinavian origin from the Viking Period found in Russia» (1987) og «Women as actors in North European Viking Age Trade» (1991).
Halvor Saamundsen
Halvor Saamundsen (født 1877, død 1957) var en norsk politiker, hjemmehørende i Norges Kommunistiske Parti.
Saamundsen var fra 1924 sekretær i NKP i Telemark distrikt, og fra 1931 medlem av partiets sentralstyre. I 1930 var han stortingskandidat for NKP, og sto først på partiets liste i Telemark. Han var i flere perioder medlem av Gjerpen kommunestyre.
Zjansaj Smagulov
Zjansaj Smagulov (født 26. september 1992) er en kasakhstansk judoka.
Han representerte Kasakhstan under Sommer-OL 2016 i Rio de Janeiro, der han ble utslått i andre runde.
Under Sommer-OL 2020 i Tokyo som ble arrangert i 2021, ble han utslått i åttendedelsfinalen.
Unnarennet (Oslo)
Unnarennet (1–31, 2–36) er en vei på Oppsal i bydel Østensjø i Oslo. veien begynner og slutter i Hellerudveien og går i bue på østsiden av denne.
Veinavnet ble vedtatt i 1955 og henspiller på Bjartbakken, en hoppbakke som lå ved siden av her, men som ble revet i 1961.
Anvil
Anvil er et heavy metalband fra Toronto, Ontario, Canada som ble startet i 1981 av barndomsvennene Steve Lips Kudlow og Robb Reiner, som fortsatt er med i bandet som henholdsvis gitarist/sanger og trommeslager sammen med bassist Chris Robertson.
Flere suksessrike metalmusikere har uttrykt begeistring for bandet, som forble forholdsvis obskurt selv om de fikk sjansen på de samme festivalene og turneene som band som senere gjorde det godt kommersielt. Blant deres fans og bekjentskaper er Slash fra Guns N' Roses, Lemmy Kilmister fra Motörhead, Lars Ulrich fra Metallica og Ian Anderson fra Jethro Tull. Bandets årelange kamp for anerkjennelse er tematisert i den godt mottatte dokumentarfilmen ''Anvil! The Story of Anvil'' (2008) av Sacha Gervasi. Gervasi vant prisen for beste dokumentar av Evening Standard British Film Award i 2009, av Independent Spirit Awards og Emmy for beste kunst- og kulturprogram i 2010.
Ulsrudveien (Oslo)
Ulsrudveien (1A–45, 4–64) er en vei på Ulsrud i bydel Østensjø i Oslo. Den går østover fra Østensjøveien og dreier nordover før den ender i Østmarkveien.
Veien fikk navn etter Ulsrud gård (i nr. 43) i 1938. Den har ellers for det meste småhusbebyggelse.
Izabela Silva Campos
Bakgrunn
Campos begynte å miste synet da hun var fem år gammel, etter at hun hadde meslinger, og da hun var 18 år gammel var hun helt blind. Da hun var 18 år gammel oppsøkte hun Sao Rafael Institute i Brasil for å studere, og begynte også med idrett der. I 2007 begynte hun å konkurrere aktivt innen friidrett.
Idrettskarriere
Hun deltok i Parapanamerikanske leker 2015 i Toronto i Canada, og vant der diskos, og hun fikk sølv i kulestøt, bak Rebeca Valenzuela fra Mexico. Hun deltok også i Para-VM i friidrett 2015, og kom der på tredjeplass i diskos og ellevteplass i kulestøt. Under Paralympiske sommerleker 2016 fikk hun bronse i diskos, bak Zhang Liangmin og Tang Hongxia fra Kina, og hun kom på ellevteplass i kulestøt.
Campos fikk to medaljer under Para-VM i friidrett 2017. Hun fikk sølv i spydkast i klassen F11, bak Zhong Huimin fra Kina, og hun fikk bronse i diskos. I kulestøt kom hun på ellevteplass. Hun deltok i Parapanamerikanske leker 2019 i Lima i Peru, og fikk der gull i diskos og bronse i kulestøt og spydkast.
Lanesund och Överby
Lanesund och Överby er et tettsted i Uddevalla kommune i Västra Götalands län i landskapet Bohuslän i Sverige. I 2010 hadde tettstedet 347 innbyggere.
Rodrick Kuku
Rodrick Kuku (født 6. april 1986) er en kongolesisk judoka.
Kunståret 1151
Kunståret 1151 er en oversikt over hendelser, fødte og avdøde kunstnerpersonligheter i 1151.
Pogonus
Pogonus  er en slekt av billene i delgruppen (underfamilien) skyggeløpere (Trechinae) i familiegruppen løpebiller. Tre arter er registret fra Norge.
Systematisk inndeling
Systematikken følger Carabidae of the World
Alex Mowatt
Alex James Mowatt (født 13. februar 1995) er en engelsk fotballspiller som spiller for West Bromwich Albion FC.
Den 27. august 2013 debuterte han for Leeds United i ligacupen mot Doncaster Rovers, en kamp de vant 3-1. Han ble kåret til åretsspiller i Leeds United av både fansen og ledelsen i klubben.
Moon Madness
Moon Madness er en amerikansk drama-stumfilm fra 1920, regissert av Colin Campbell og med Edith Storey i hovedrollen.
Handling
Zora, en ung kvinne av fransk opprinnelse, blir oppdratt av en velstående Beduiner-familie etter at moren hennes Valerie har dødd. Zora er veldig interessert i den franske kunstneren Adrien, og aksepterer tilbudet fra en annen artist - ved navn Raoul -om å ta henne med til Paris.
Men Jan, beduiner-høvdingens sønn er også forelsket i Zora - og følger derfor etter dem til Paris. Der innser Zora at Adrien ikke elsker henne likevel, og hun aksepterer hennes virkelige kjærlighet til Jan. Men Raoul dukker også opp, og viser interesse for henne. I den påfølgende konflikten blir Raoul drept.
Monica Vogelsang
Monica Vogelsang er en tysk stum historisk dramafilm fra 1920, regissert av Rudolf Biebrach og med Henny Porten i hovedrollen. Filmen er basert på en roman fra 1913 av Felix Philippi.
Handling
Monica Vogelsang er datter av den respekterte rådmannen Jacobus Vogelsang. Når hun en dag møter den besøkende maleren Amadeo Vaselli, bleir hun umiddelbart forelsket i ham. Men den hensynsløse dagdriveren Johannes har lenge hatt et øye til den yngre Monica. Når han blir avvist tar han hevn ved å skjelle ut Monica, og han kommer med en rekke ekle bemerkninger og insinuasjoner. Han forsøker også å eliminere konkurrenten ved å ta ham i bakhold en natt. Men det oppstår et slagsmål, hvor Amadeo treffer Johannes med en dolk.
Amadeo blir snart arrestert, og han tilstår den blodige ugjerningen. For å redde ham fra galgen påstår Monica at Amadeo var sammen med henne den aktuelle natten. Men Amadeo holder seg til tilståelsen han kom med, og derfor blir han dømt til døden ved hengning. Hans siste ønske er å få lov til å treffe Monica en gang til, og denne anmodningen blir tatt til følge. Etter Amadeos henrettelse får Monica bygget et kapell til hans ære, som sies å være Amadeos siste hvilested.
Kunståret 1223
Kunståret 1223 er en oversikt over hendelser, fødte og avdøde kunstnerpersonligheter i 1223.
Bergesåi kraftverk
Bergesåi kraftverk er et vannkraftverk i Fyresdal kommune i Vestfold og Telemark.
Det er et elvekraftverk som utnytter et fall på 232 meter i Bergesåi.
Installert effekt er 3,5 MW fra en peltonturbin. Årsproduksjon er 10,1 GWh.
Foldsæ Bergsåi AS eies av Småkraft.
Bergesåi bruker samme vassdrag som Rui kraftverk. Dette vil bli nedlagt.
Siss Schjoldager
Sigrid «Siss» Schjoldager (født 9. juli 1930 i Bærum som Sigrid Astrup, død 28. april 2002 i Oslo ) var en norsk journalist og kunsthistoriker. Hun var kulturredaktør i Morgenbladet i perioden 1969 til 1975, og hun var redaktør for flere kunstbøker og publikasjoner.
Hun opprettet Gallerirunden, først gjennom Friundervisningen, senere som selvstendig.
I 1956 giftet hun seg med Harald Schjoldager.
Urtestien (Oslo)
Urtestien (5A–25; ingen partallsadresser) er en vei på Munkerud i bydel Nordstrand i Oslo. Den går som blindvei nordvestover fra Langbølgen. Det er gangveiforbindelse videre til andre veier i området.
Veinavnet ble vedtatt i 1986.
Veien har bare oddetallsadresser, og bebyggelsen ligger på vestsiden av veien.
Charles Chibana
Charles Chibana (født 11. september 1989) er en brasiliansk judoka.
Ulsholtstien (Oslo)
Ulsholtstien er en gangvei på Furuset i bydel Alna i Oslo. Den går mellom Vesterstien og Ulsholtveien.
Grunnkretser i Asker kommune
Grunnkretser i Asker kommune er delområder og grunnkretser som seksjonerer Asker kommune, Viken, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser. Asker kommune er inndelt i 23 delområder, som igjen er inndelt i 120 grunnkretser.
Asker kommune ble slått sammen med kommunene Røyken og Hurum fra 01.01.2020. (For tidligre inndelinger se Grunnkretser i Asker kommune (2019), Grunnkretser i Røyken kommune og Grunnkretser i Hurum kommune.)
15. serierunde i Tippeligaen 2014
15. serierunde i Tippeligaen 2014 startet fredag 11. juli klokken 19 med mot. Runden fortsatte med fem kamper lørdag 12. juli. mot klokken 15.30, tre kamper klokken 18, og  mot  klokken 19. Runden avsluttet søndag 13. juli med to kamper. mot klokken 15.30, og  mot  klokken 17.
Kampfakta
'''Fredag 11. juli 2014'''
'''Lørdag 12. juli 2014'''
Anass Houssein
Han representerte Djibouti under Sommer-OL 2016 i Rio de Janeiro, der han ble utslått i andre runde.
15. serierunde i Tippeligaen 2014
Kampfakta
'''Søndag 13. juli'''
Filigerinus
Filigerinus er en slekt av små, rødlige eller brunlige køllebiller.
Utbredelse
Slketen e rutbredt i Sentral-Afrika (Kongo).
Anna Felber
Anna Felber, også kalt Annichen Jacobsdatter Felber og Anna Krefting d.e. (født 9. september 1634, død 19. desember 1701), var en norsk industrieier og eiendomsbesitter. Felber eide og drev Bærums Verk fra 1674 til 1701, og kjøpte opp mer enn 60 gårder til verket i Asker, Bærum og på Romerike.
Ettermæle
Anna Kreftings vei på Rykkinn er oppkalt etter henne og hennes svigerdatter Anna Paulsdatter Vogt Krefting (1683–1766).
I 2018 ble flere bygninger og auditorier ved Oslomet – storbyuniversitetet gitt nye navn. Oslomet har en tradisjon med å gi bygningene navn etter historiske personer, og da primært kvinner som har betydd mye for fagområder ved universitetet. Et av auditoriene (PH131) ved studiestedet Pilestredet ble gitt navnet Anna Felbers auditorium, og ligger i Ellen Gleditschs hus (P35).
Phalacronothus
Aphodius (Phalacronothus) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Nokså små, litt avlange gjødselbiller.
Utbredelse
Gruppen er vidt utbredt i den palearktiske sone inkludert det meste av Europa, men mangler i Norge.
Died Suddenly
Died Suddenly er en dokumentarfilm utgitt i 2022 og publisert på Rumble. Filmen er produsert av Stew Peters.
I filmen hevdes det at det er sett et stort antall plutselig dødsfall, og dette settes i sammenheng med vaksinasjon mot covid-19. Det hevdes i filmen at vaksineprogrammet er en skjult plan for å redusere verdens befolkning. Produsenten har også tidligere stått bak spredning av desinformasjon om pandemien.
En rekke av personene som i filmen hevdes å ha dødd plutselig grunnet covid-vaksine, er enten ikke døde, eller har dødd av helt andre årsaker som f.eks. drukning eller trafikkuhell.
Natt og Dag (album)
Natt og Dag – Norwegian Songs, vol. 2 er et musikkalbum utgitt av Njål Sparbo. Musikkalbumet ble utgitt 15. februar 2018 og inneholder norske sanger fra tiden etter den nasjonalromantiske perioden.
Zeitz
Zeitz er en gammel by i Burgenlandkreis i den tyske delstat Sachsen-Anhalt. Den er beliggende ved elven Weiße Elster 25 km nord for Gera og 40 km sør for Leipzig. Fra 1652 til 1718 var Zeitz hovedstad for hertugdømmet Sachsen-Zeitz. Moritzburg slott var residens for hertugene. I byen ligger det tyske barnevognsmuseum.
Moritzburg slott
Residensslottet Moritzburg  er i barokkstil, og inneholder den eldste bygningen i Zeitz, Zeitzer Dom eller Dom St. Peter und Paul; de eldste delene av krypten er fra annen halvdel av 900-tallet.
I det 17. århundre var krypten begravelsesplass for hertugene av Sachsen-Zeitz, og deres kister står der den dag i dag.
Michaeliskirche
Michaeliskirche er nevnt tilbake til 1154, og var opprinnelig en romansk basilika. I kirken oppbevares et originalt trykk av Martin Luthers 95 teser fra 1517. Kirken er, som mange andre bygninger i Zeitz, tett knyttet til Martin Luthers historie.
Den 18. august 1976 begikk den protestantiske presten Oskar Brüsewitz fra Rippicha selvmord ved å sette fyr på seg selv, foran Michaeliskirche, som en protest mot DDR-systemet.
Rådhuset
Det sengotiske rådhuset er bygd mellom 1504 og 1509, og ble rekonstruert mellom 1907 og 1909.
Pianobygging
Pianobyggingen i Zeitz har verdensrykte og her fantes oppimot 30 fabrikker en gang i tiden. Kjente produsenter i Zeitz er Fahr, Geißler, Gerbstädt, Hoelling & Spangenberg, Hupfer & Co., Krietzsch, Oehmig-Weidlich, Schemelli & Co. og Zitza.
Sirdenus
Sirdenus er en slekt av billene i delgruppen (underfamilien) skyggeløpere (Trechinae) i familiegruppen løpebiller. De to artene i Europa finnes helt i sørvest, i Spania og Portugal. De andre artene lever i Afrika og Asia.
Systematisk inndeling
Systematikken følger Carabidae of the World
Tynjadalen kraftverk
Tynjadalen kraftverk er et vannkraftverk i Lærdal kommune i Vestland.
Det er et elvekraftverk som utnytter et fall på 361 meter i Skorva.
Installert effekt er 9,6 MW fra en peltonturbin. Årsproduksjon er 21 GWh.
Sognekraft eier 49% av Kuvelda Kraft AS.
Omvendt funksjonsteorem
I matematisk analyse gir det omvendt funksjonsteorem betingelser for når en funksjon har en lokal invers. Teoremet gir også en formel for den deriverte til den omvendte funksjonen.
Formulering av teoremet
Teoremet finnes i to versjoner, én i en-variabel-analyse, og en i fler-variabel-analyse. For funksjoner med én variabel sier teoremet følgende: Anta at f er en kontinuerlig funksjon med kontinuerlige deriverte, og at i et punkt a. Da finnes en omegn U om a slik at f restringert til U er injektiv, og slik at om V=f(U) er verdimengden til f, så er den omvendte funksjonen g:V \to U kontinuerlig deriverbar, og tilfredsstiller
For funksjoner av flere variabler er påstanden helt analog. Den er som følger: Anta at er en åpen mengde og at  har kontinuerlige partiellderiverte. Anta at og at Jacobi-matrisen  er inverterbar. Da finnes en åpen omegn om \bar{x} slik at \mathbf{F} restringert til U_0 er injektiv. Verdimengden V til denne restriksjonen er en omegn om, og den omvendte funksjonen er deriverbar i \bar{y} med Jacobi-matrise
Eksempel
Vi tar et eksempel med en funksjon med to variable. La være definert ved. Vi skal undersøke om funksjonen er inverterbar nær punktet (1,0). Jacobi-matrisen gitt ved Dermed er Jacobi-determinanten gitt ved. Setter vi inn for (1,0), får vi at determinanten er ikke-null. Det følger da fra teoremet at det finnes en omegn om (1,0) slik at funksjonen er lokalt inverterbar. Den deriverte til den omvendte funksjonen er gitt ved, som er
Sulaiman Hamad
Sulaiman Hamad (født 19. mai 1994) er en saudiarabisk judoka.
Han representerte Saudi-Arabia under Sommer-OL 2016 i Rio de Janeiro, der han ble utslått i andre runde.
Under Sommer-OL 2020 i Tokyo som ble arrangert i 2021, ble han utslått i andre runde.
Soløy
Soløy var administrasjonssenter i Lavangen kommune frem til kommunesammenslåingen med Salangen i 1964, men da Lavangen igjen ble egen kommune i 1977 ble kommunesenteret lagt til Tennevoll.
Björnlandet
Björnlandet er en nasjonalpark cirka 20 kilometer sørvest for Fredrika tettsted i Åsele kommun, sørøst i Lappland (Västerbottens län).
Parken ble opprettet i 1991 og omfatter 1 100 hektar. Severdigheter er den storslagne urskogen, blokkmarker med sine høye stup og de tydelige sporene av flere store skogbranner.
Naturreservat
I tilslutning til nasjonalparken finnes også naturreservatene Björnlandet Syd og Björnlandet Öst.
Isla del Caño
Isla del Caño er ei øy sørvest i Costa Rica. Den befinner seg om lag 20 km fra Bahía Drake på Osahalvøyas stillehavskyst. Øya har et areal på rundt 3 km², og dens høyeste punkt er 123 meter over havet.
Øya ble en del av Corcovado nasjonalpark i 1976, og fikk status som biosfærereservat i 1978. Den er omgitt av korallrev, og er et populært turistmål, blant annet for dykking.
Isla del Caño ble brukt som gravplass av førkolumbiske kulturer fra Chiriquí fra 1500 til 700 f.Kr. Man har funnet flere store steinsfærer på øya som ble frakta dit fra fastlandet. Øya fikk sitt nåværende navn i 1519 av spanjolen Juan de Castañeda.
Spartacus Forvaltning
Spartacus Forvaltning er en innkjøpsorganisasjon for næringslivet, og representerer ca. 2.000 medlemsbedrifter fra hele landet. Medlemsmassen består av bedrifter fra de fleste bransjer, fra enkeltpersonsforetak til større konsern. Organisasjonen har som formål å oppnå fordeler for den enkelte gjennom å sentralisere medlemmenes samlede innkjøp av administrative tjenester under én forvalter. Spartacus Forvaltning ble etablert i 2003, og er representert i hele landet gjennom et nettverk av samarbeidspartnere. Spartacus Forvaltning omsatte i 2010 for NOK 61 mill, og har hovedkontor i Oslo.
James Gunn
James Francis Gunn Jr. (født 5. august 1966) er en amerikansk filmskaper og musiker. Han startet sin karriere som manusforfatter på 1990-tallet når han skrev manus til Tromeo og Julie (1996), The Specials (2000), Scooby-Doo (2002) og oppfølgeren, Scooby-Doo 2: Monsters Unleashed (2004), og 2004-versjonen av Dawn of the Dead. Gunn begynte deretter å jobbe som regissør og regisserte sin første film, skrekk-komedien Slither i 2006. Senere skrev han og regisserte web-serien James Gunn ' s PG Porno (2008-09), superhelt filmen Super (2010), og Guardians of the Galaxy (2014) og oppfølgeren, Guardians of the Galaxy Vol. 2 (2017).
Film
Regissør
Manusforfatter
Syrdenoidius spinipes
Syrdenoidius spinipes er en bille og den eneste i slekten Syrdenoidius, i delgruppen (underfamilien) skyggeløpere (Trechinae) i familiegruppen løpebiller. Systematikken følger Carabidae of the World
Syrdenoidius spinipes finnes bare i Australia. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Arna Vågen
Arna Vågen (født Espeland 12. mai 1905, død 24. september 2005) var en norsk kinamisjonær utsendt av Norsk Luthersk Misjonssamband. Hun var senere politiker for Kristelig Folkeparti. Hun ble over hundre år gammel.
Hun var vararepresentant for Oslo til Stortinget i perioden 1961–1965.
Hennes tid i Kina var fra 1929 til 1932, på misjonsfeltet Laohokow.
Hennes ektemann Tormod Vågen var i mange år leder for Misjonssambandet.
Nicu Ceaușescu
Nicu Ceaușescu (født 1. september 1951, død 26. september 1996) var det yngste av de tre barna til den rumenske diktatoren Nicolae Ceaușescu og hans kone, Elena Ceaușescu. Han arbeidet i farens politiske regime, og ble regnet som farens etterfølger som Romanias president.
Ceaușescu studerte fysikk ved Universitetet i București. Som student var han involvert i Uniunea Tineretului Comunist, som var ungdomsorganisasjonen til Det rumenske kommunistpartiet. Han ble valgt inn i sentralkomiteen i det rumenske kommunistpartiet i 1982. Mot slutten av 1980-årene var Ceaușescu medlem av styret i det rumenske kommunistpartiet.
Ceaușescu hadde et rykte på seg for å være en playboy og en gambler, og det ble hevdet at han var god venn med Uday Hussein, sønn av Iraks president Saddam Hussein. Ceaușescu ble arrestert i 1990 og anklaget for å ha gitt ordre om å gjennomføre en massakre, og han ble dømt til 20 års fengsel. Han ble løslatt fra fengsel i november 1992 på grunn av skrumplever, og han døde av denne sykdommen fire år senere, i en alder av 45 år, på et sykehus i Wien.
Corn & Peg
Corn & Peg var en kanadisk animasjonsserie som ble vist på Nickelodeon og Treehouse TV.
Tutti
Tutti er et italiensk ord som betyr alle eller i sammen.
Som et musikalsk uttrykk blir det benyttet på forskjellig vis:
1) Det kan vise til en orkesterpassasje der alle medlemmene i orkestret )(eller deler av et orkester) spiller samtidig. I et konsertstykke indikerer det deler for hele orkestret, i motsetning til deler for solistene. Det blir benyttet på lignende vis i kormusikk, hvor hele seksjoner eller hele koret synger samtidig.
2) En som orkestrerer et stykke kan spesifisere at en musiker i orkestret skal spille alene, mens resten av seksjonen er stille under soloen. Det står da skrevet solo på partituret hvor soloen starter, og tutti hvor hele seksjonen startet å spille tilbake.
Östra Ånneröd
Östra Ånneröd er et tettsted i Strömstad kommune i Västra Götalands län i landskapet Bohuslän i Sverige. I 2010 hadde tettstedet 225 innbyggere.
Tees-Exelinjen
Tees-Exelinjen er en imaginær linje som kan trekkes over Storbritannia som grovt skiller lavland- og høylandsregionene i landet.
Åsane Byggsenter
Åsane Byggsenter på Nyborg i bydelen Åsane i Bergen er Vestlandets største byggsenter og huser til sammen ca. 45 virksomheter med alt til hus og hjem, samt byggefirma, trelastlager, ulike servicekontorer, verksteder og lagervirksomhet. Alle butikkene på senteret har spesialisert seg på egne fagområder innenfor bygg- og interiør. Åsane Byggsenter blir gjerne kalt et kompetansesenter, og er unikt i sitt slag.
Tees-Exelinjen
Linjen går fra munningen til elven Tees mellom Redcar og Hartlepool nordøst i England til munningen av elven Exe i Devon i sørvest. Lavlandet dominerer øst for linjen, og høyland i vest. Områdene vest for linjen tenderer også til å ha et våtere klima enn de i sør og øst.
Filip Ivić
Filip Ivić (født 30. august 1992 i Zagreb) er en kroatisk håndballmålvakt, som spiller for den polske klubben Kielce og det kroatiske landslaget.
Karriere
Den 1,95 meter høye og 91 kilo tunge målvakten interesserte seg i ungdommen først for karate, men etter det kroatiske landslagets seier i Håndball-VM 2003 oppga han denne hobbyen og viet seg helt til håndballen.
Da Ivić var 16 år signerte han for den lokale klubben Zagreb, som han flere ganger vant det kroatiske mesterskapet med. Siden sommeren 2016 har han spilt den polske klubben Kielce.
Ivić' beste resultat med det kroatiske landslaget er en bronsemedalje ved Håndball-VM 2013.
Valenciatannkarpe
Hannen har 9–12 mørke tverrbånd på kroppen og en mørk flekk ved ryggfinnen. Rygg-, gatt- og halefinnene er gule med en mørk kant. Hunnen har en utydelig, blygrå stripe fra øye til halerot. Hunnen blir 8 cm lang og hannen 7 cm. Arten kan skilles fra spansk tannkarpe på at gattfinnen har 12–14 stråler.
Valenciatannkarpe lever i kilder og ferskvannssumper nær middelhavskysten mellom Tortosa og San Antonio-neset i Spania. Tidligere fantes den også nær Perpignan i Frankrike. Arten er truet av utbygging, forurensning fra landbruk og av innførte fiskearter. Den finnes nå bare på seks lokaliteter.
Yigal Kopinsky
Yigal Kopinsky (født 16. oktober 1985) er en surinamsk judoka.
Kloden er syk
«Kloden er syk» er en norsk popsang fra 2019 som vant MGPjr 2019. Den fremføres av duoen Anna & Emma.
Handling
Sangen er en kampsang om miljøvern. Den handler om at folk forsøpler og forurenser for mye.
Wolfgang Niess
Wolfgang Niess (født 18. august 1952) er en tysk historiker, forfatter og moderator. Han studerte historie, politisk vitenskap, matematikk og kommunikasjonsvitenskap ved Universität Stuttgart og Eberhard Karls Universität Tübingen. Niess har medvirket til mange radio- og fjernsynssendinger, og gitt ut essays og bokpublikasjoner om aspekter ved samtidshistorie.
Kvadehuken
Kvadehuken (fra nederlandsk: Quade Hoek - dårlig hjørne, også skrevet Quade Hook eller Quade Hoeck ) er det vestligste og nordvestligste punktet på Brøggerhalvøya på Svalbard. Neset ligger ved innløpet av Kongsfjorden, ca. 13 km nordvest for Ny-Ålesund.
På Kvadehuken drev Geofysisk institutt i Tromsø en geofysisk stasjon i årene 1920-24. Sjefnavigatør i SAS Einar Sverre Pedersen og broren, sivilingeniør Gunnar Pedersen, stiftet i 1958 firmaet Norsk Polar Navigasjon og planla å bygge en flyplass på Kvadehuksletta. Det ville ha vært den første permanente flyplassen på Svalbard, og den 3 x 5 km store sletta var godt egnet til formålet. Men etter at grunneier Kings Bay Kull Comp. og utenriksminister Halvard Lange først hadde stilt seg positive til planene, gikk gruveselskapet og Utenriksdepartementet året etter imot prosjektet fordi det var fare for at det kunne skade Norges forhold til Sovjetunionen. I stedet ble det i 1965 bygget en mindre flyplass på Hamnerabben ved Ny-Ålesund.
Alt i 1942, under 2. verdenskrig, planla Sjøforsvarets overkommando å sende en ekspedisjon til Svalbard for å bygge landingsplass for fly og radio-, meteorologi- og ionosfærestasjoner ved Kvadehuken. Men den britiske sjøkrigsledelsen, Admiralitetet, gikk imot at det da skulle bygges flyplass på Svalbard, og da Admiralitetets etterretningstjeneste oppdaget at tyskerne hadde en værvarslings- og radiostasjon i nærheten av Kvadehuken, måtte de norske planene oppgis.
Jan Lennart Urke
Jan Lennart Urke (født 18. juni 1991 i Ulsteinvik) er en norsk fotballspiller som fra 31. desember 2017 er klubbløs.
Han er et produkt av klubbens juniorlag.
Foran 2016-sesongen ble Urke forfremmet til Hødds førstemålvakt etter flere år som andrevalg bak Ørjan Nyland, Andreas Lie og Aslak Falch.
2012
Urke var Ørjan Nylands reserve og sto de innledende rundene av Hødds triumfferd mot Cupfinalen 2012.
2013
Etter at Hødd solgte Ørjan Nyland til Molde valgte klubben å hente inn Andreas Lie fra AaFK, Urke valgte å bli værende i klubben som Lies reserve. Mot slutten av sesongen ble Lie skadet og Urke måtte steppe inn for et Høddlag som kjempet en innbitt kamp med Stabæk om opprykk til Tippeligaen. Etter at Hødds håp om direkte opprykk ble knust etter et 3-1 tap borte mot Mjøndalen røk også håpet om play off da samme Mjøndalen slo et demoralisert Hødd lag 3-0 hjemme på Høddvoll stadion.
2014
Urke startet 2014-sesongen som Hødds førstevalg etter en god vinter, men etter noen svake prestasjoner innledningsvis mistet han plassen til Aslak Falch som forble lagets førstemålvakt de to neste sesongene.
2016
Etter et skademareritt i 2015 signerte Urke en ny kontrakt med Hødd foran 2016-sesongen, han ble også tildelt draktnummer 1.
Qorlortorsuaq vannkraftverk
Qorlortorsuaq vannkraftverk er et vannkraftverk i Grønland, det ble satt i drift 2007. Det nytter Qorlortorsuaq, Grønlands største foss.
Marie Mejlænder-Hellesen
Familie
Marie Mejlænder-Hellesen var datter av byrettsjustitiarius Georg Otto Mejlænder og Oline Juliane Thomle (datter av juristen Iver Steen Thomle). Hun ble 1899 gift med lege Engel Emil Herman Hellesen. De var foreldre til tegner og litograf Lilla Hellesen.
Liv og virke
Marie Mejlænder-Hellesen studerte scenekunst utenlands, og i første rekke i Paris. Hun fikk 13. mars 1891 sin scenedebut på svensk, som Svanhild i Kärlekens Komedi av Henrik Ibsen, på Dramatiska Teatern i Stockholm.
Etter det ganske kortvarige oppholdet i Stockholm vendte hun tilbake til fødebyen Kristiania, hvor hun ble mottatt med begeistring: «[…] da Marie Mejlænder som den unge og feirede skuespillerinne direkte importert fra selveste «Dramaten« i Stockholm debuterte og imponerte sosieteten med sin verdighet, sin akademiske deklamasjon og sin blonde skjønnhet.»
Sin norske debut fikk hun ved Christiania Theater i 1892, i rollen som Svava i En Hanske. Hennes gestaltning av Hedda i Hedda Gabler på Christiania Theater i 1893 ble blant annet skildret slik: «Marie Mejlænders Hedda Gabler er dame udi fingerspidserne, og man forstaar, straks man ser denne høie, elegante skikkelse med den blege hud og de skjødesløst matte bevegelser, at hun har vært dronning i sin verden.»
Sommeren 1895 reiste Marie Mejlænder-Hellesen på en norgesturné der hun opptrådte med opplesninger. Hun var tilknyttet Christiania Theater til dets nedleggelse i 1899, og ble deretter med over til Nationaltheatret, hvor hun ble værende til 1902. I årene som fulgte, og frem til 1924 var hun tilknyttet ulike teatre.
Rochester Jeffersons
Rochester Jeffersons var et profesjonelt amerikansk fotballag basert i Rochester i New York som spilte fra 1898 til 1925, blant annet i National Football League fra 1920 til 1925.
Historie
Laget ble stiftet av en gruppe tenåringer i Rochester-området mot slutten av det 19. århundret (en rapport fra 1925 viser til at laget ble stiftet i 1898), og ble kjent som Jeffersons da banen de spilte lå på Jefferson Avenue. Rundt 1908 ble tenåringen Leo Lyonsen del av laget, og tok over som manager, økonomisk ansvarlig og promotør på fulltid etter to år.
I løpet av det første tiåret spilte The Jeffs mot andre amatørlag og semi-profesjonelle fra nordlige New York, som Rochester Scalpers og Oxfords. Fra 1914 til 1917 ble laget sterkere og møtte lag fra Buffalo og Syracuse. I 1916 vant de delstatstittelen i New York. Innen 1917 hadde laget begynt å lete etter både bedre motstandere og spillere utenfor delstaten.
Mot slutten av oktober 1917 klarte Lyons å sikre laget en kamp mot Canton Bulldogs og Jim Thorpe, som da var det beste laget i landet. Thorpes lag knuste Jeffs 41–0, men Lyons og laget tjente på å komme med en utfordring mot et så mye bedre lag. I 1920 var Leo Lyons tilstede i en Hupmobileforhandler i Canton i Ohio, hvor de ble ett av oppstartslagene i American Professional Football Association, som to år senere endret navn til National Football League. NFL anerkjenner dette møtet i 1920 som det offisielle stiftelsesmøtet for National Football League.
Det skulle vise seg at Rochester var mer interessert i gatefotball enn i profesjonell amerikansk fotball. Jerffersons hadde forsøkt å rekruttere noen av de beste spillerne fra college, men tilskuerne var mer interesserte i å se lokale spillere. Innen 1922 hadde Jeffersons et godt nok lag til å knuse de andre lokale lagene (som førte til færre tilskuere da ingen var interessert i ensidede kampeer), men etter tidlig suksess var de ikke gode nok til å konkurrere med resten av lagene i NFL (folk var heller ikke interessert i å se kamper Jeffersons var så godt som garantert til å tape). Tilskuertallene dalte og lokale semi-profesjonelle lag hadde ofte mer interesse enn Jeffersons. Ettersom de ikke klarte å trekke tilskuere fikk laget problemer med økonomien, som i tur førte til problemer med prestasjoner på banen da de ikke lenger klarte å tiltrekke seg stjernespillere. De siste fire sesongene i ligaen sikret ikke laget en eneste seier mot ligamotstandere. Jeffersons gikk ikke uten noen seiere i perioden; i 1924 slo de Anthracite League-laget Pottsville Maroons; Maroons, det beste laget i den ligaen, gikk over til NFL i 1925 hvor de var en av hovedkonkurrentene for ligatittelen.) John Barsha spilte på laget i 1920, og fra 1921 til 1924 spilte All-Pro Doc Alexander for Jeffersons. Etter et mislykket forsøk på å hente Red Grange til Rochester (han endte opp med å signere med Chicago Bears) ble laget deaktivert etter -sesongen; laget hadde da tapt penger (Lyons’ var også nødt til å bruke omtrent alt han eide for å holde laget i live) og vært et reisende lag i to sesonger i 1924 og 1925. Teknisk sett eksisterte fremdeles laget i 1926 og 1927, før det ble totalt oppløst i 1928. Lyons holdt seg i NFL etter at laget ble oppløst som en uoffisiell historiker.
Dørhelle
En dørhelle er en tykk steinhelle som ligger foran inngangsdøra til et hus. I en del bygder har det vært status å ha store og staselige dørheller. Ofte kunne slike heller bli hentet langt hjemmefra.
Siden dørhella markerer overgangen mellom ute og inne, har det blitt knyttet ulike magiske tanker til den. I mange dørheller finner en innrisset skålgroper, runde skålformede huller som er noen centimeter brede. En finner de helst i hjørnene som vender bort fra huset. Skålgroper er vanlig i helleristninger og i forbindelse med graver fra jernalderen. De har ulikt symbolske egenskaper.
Det har og blitt risset runer i dørheller.
Vostok-2018
Vostok 2018 (russisk: Восток 2018 - på norsk "Øst 2018") var en russisk militærøvelse som ble holdt fra 11. til 15. september 2018 i Sibir og resten av Østre militærdistrikt. I slutten av august 2018 sa forsvarsminister Sergej Sjojgu at øvelsen kommer til å bli den største siden den sovjetiske Zapad-81, der omkring 100 000 soldater var involvert. Senere sa han at nesten 300 000 soldater skulle delta sammen med 36 000 kjøretøy og 1000 fly og vil omfatte Den russiske hæren, Den russiske marinen og De russiske luft- og romfartsstyrkene. Kina og Mongolia vil også delta i Vostok 2018, og at også Tyrkia ble inviterte til deltagelse..
Peter Nicolai Arbo (1768–1827)
Peter Nicolai Arbo (født 16. november 1768 i Strømsø ved Drammen, død 16. september 1827 på Aldershvile gods i Bagsværd) var en norsk-dansk trelasthandler og godseier. Han eide godsene Lundbygård og Aldershvile i Danmark, og fikk også bygget lystgården Gulskogen gård i Drammen. Han hadde også to boliger i København (Holmens Kanal 259 (nå 12) og Villa Sans Souci på Frederiksberg).
Han var gift med Anne Cathrine Collett (1768–1846), datter av Peter Collett (1740–86) til Buskerud og Maren Kirstine Holmboe (1745–68). De hadde ingen barn. Enken Anne Cathrine drev siden godset Lundbygård, og testamenterte det til sin brorsønn Bernt Anker Collet.
Zapad-81
Militærøvelsen Zapad-81 (russisk Запад-81, 'Vest-81') var den største militærøvelsen som noen gang ble gjennomført av Sovjetunionen. Øvelsen begynte den 4. september 1981, varte i 8 dager i området rundt Østersjøen, inkluderte alle forsvarsgrener i Sovjetunionen med over 100 000 soldater og også mellomdistansemissil av typen RT-21M.
Priapos
Priapos (gresk: Πρίαπος; latin: Priapus) var i henhold til gresk mytologi en mindre landsens fruktbarhetsguddom, en form for daimon (naturånd) som beskytter av buskapen, fruktplanter, hageanlegg og mannlige kjønnsorganer. Priapos ble særlig dyrket som hagens gud og som beskyttende ånd for sauer, geiter, bier, vin og alt en hage kunne gi av grønnsaker og frukt. Han representerte både generell seksuell lyst og naturens avlingskraft hos dyr og planter. Priapos var kjent for sin enorme og vedvarende ereksjon som har gitt opphav til den medisinske betegnelsen priapisme. Han ble en populær figur i romersk erotisk kunst og latinsk litteratur, og er emne til ofte humoristiske og obskøne poesisamlinger som kalles Priapeia. I antikkens greske kunst gjerne framstilt som en dvergliknende figur med enorm penis og en mektig ereksjon.
Forholdet til andre guddommer
I forsøket på å tilpasse ham til gresk mytologi var hans mor som regel Afrodite mens han ellers ble forsøkt assosiert med ulike falliske guddommer som Dionysos, Hermes og satyrene Orthanes og Tykhon. Priapos’ opphav har blitt ulikt forklart: han ble blant annet beskrevet som en sønn av Afrodite som hun fikk med Dionysos, eller som Dionysos fikk med Khione, kanskje som far eller sønn av Hermes, og som en sønn av Zevs eller Pan, avhengig av kilden.
I henhold til en legende anklaget Hera ham for å være impotent, stygg og med et skittent sinn mens han fortsatt var ufødt som hevn for at helten Paris hadde den dristighet å velge Afrodite framfor Hera og Athene som den vakreste blant gudinner. De andre gudene skal ha nektet å la ham leve på Olympos og kastet ned fra gudenes hjem til jorden, og liggende på fjellets skråning ble han til sist funnet av noen gjetere og ble oppfostret av dem.